สหภาพแรงงาน ธ.ก.ส. นัดแต่งชุดดำ หลัง “สมคิด” ขู่ยุบหน่วยงาน
สหภาพแรงงาน ธ.ก.ส. นัดแต่งชุดดำในวันนี้ (8 ม.ค.) เพื่อแสดงออกถึงความไม่พอใจหลัง “สมคิด จาตุรศรีพิทักษ์” ขู่ยุบหน่วยงาน โดยได้พูดว่า “หากธนาคารดูแลเกษตรกรไม่ดี ก็จะยุบทิ้ง”
8 ม.ค. 2559

ผู้สื่อข่าวรายงานว่า ในวันนี้ (8 ม.ค.) ทางสหภาพแรงงานรัฐวิสาหกิจธนาคารเพื่อการเกษตรและสหกรณ์การเกษตร (ธ.ก.ส.) ได้เชิญชวนให้พนักงานแต่งการด้วยชุดสีดำ เพื่อแสดงออกถึงความไม่พอใจ จากกรณีที่ นายสมคิด จาตุรศรีพิทักษ์ รองนายกรัฐมนตรี ปาฐกถา เมื่อวันที่ 5 ม.ค. ที่ผ่านมาว่า “หากธนาคารทำหน้าที่ดูแลเกษตรกรไม่ดี ก็จะยุบทิ้ง”
โดยในวันนี้นายสมคิด จาตุรศรีพิทักษ์ และนายอภิศักดิ์ ตันติวรวงศ์ รัฐมนตรีว่าการกระทรวงการคลัง จะเดินทางไปตรวจเยี่ยมและมอบนโยบายการดำเนินงานแก่ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ใน เวลา 10.30 น. ที่หอประชุมบุรฉัตร ธนาคารออมสิน สำนักงานใหญ่
